**552. stjórnarfundur BSE
Búgarði 28.1.2016 kl.13.30.**

Mættir: Gunnhildur, Birgir, Guðmundur og Gestur.

Eina efni stjórnarfundarins var að vinna að tillögum sem leggja á fyrir búnaðarþing sem hefst 28.mars.
Samþykkt var að leggja fram eftirfarandi þrjár tillögur:

 **Markaðssetning á íslenskum landbúnaðarafurðum.
Markmið**Vekja athygli á hreinleika og sérstöðu íslenskra landbúnaðar afurða. **Leiðir.**Búnaðarþing 2016 hvetur seljendur íslenskrar landbúnaðarframleiðslu að nýta sér þá möguleika sem felast í merkingu vörunnar með íslenska fánanum.  **Framgangur.**
Tillagan verði send til þeirra vinnslu- og afurðastöðva sem selja íslenskar landbúnaðarafurðir.

**Hreinleikaímynd matvæla.**
**Markmið.**
Kannað verði hvort það geti orðið til framdráttar hreinleika ímynd matvæla að ekki verði leyfð notkun á erfðabreyttu hráefni í fóður við íslenska landbúnaðarframleiðslu.
 **Leiðir.**Kannað verði hjá þeim fyrirtækjum sem flytja inn fóður til landbúnaðar-framleiðslu hvort raunhæfur möguleiki sé á að útiloka erfðabreytt hráefni úr fóðri í landbúnaði á Íslandi.
**Framgangur.**
Stjórn BÍ fylgi málinu eftir.

**Brennsla á áhættuúrgangi úr dýrum.
Markmið.**Að við endurskoðun á lögum og reglum um förgun á áhættuúrgangi úr dýrum verði tryggð aðkoma samtaka bænda til að tryggja þeirra hagsmuni.
**Leiðir.**
Leitað verði samstarfs við Samband íslenskra sveitarfélaga, Umhverfis- og auðlindaráðuneyti, Matvælastofnun og umhverfisstofnun þegar unnið verður að lausn málsins.  **Framgangur.**Stjórn BÍ fylgi málinu eftir.

**Greinargerð:**
Ímynd landbúnaðar skiptir afar miklu máli, bæði fyrir pólitíska stöðu og þá mynd sem atvinnugreinin hefur. Förgun á þeim úrgangi sem fellur til við framleiðsluna hefur þar mikil áhrif.
Eftir 1. september n.k. verður sláturhúsum bannað að urða úrgang úr dýrum sem telst til áhættuflokks 1 (Áhættuvefir sem falla til í sláturhúsum og óflokkaðar dýraleifar á urðunarstöðvum sveitarfélaga) og þurfa frá þeim degi að senda slíkan úrgang til brennslu, að óbreyttu.
Í dag er ekki völ á annarri brennslu en hjá Kölku sorpeyðingastöð Suðurnesja og flutningskostnaður því mikill þegar úrgangurinn fellur til í öðrum landshlutum.
Stefnt er að banni á urðun á öllum lífrænum úrgangi árið 2021. Nauðsyn er á að leita markvisst annarra leiða ef bönnuð verður öll urðun á slíkum úrgangi.

Fundi slitið kl.15.30

Sama dag kl. 11 var boðað til opins fundar þar sem bændum var gefinn kostur á að koma með tillögur til að leggja fyrir búnaðarþing. Ekkert kom út úr því.
Ágústi Torfa Haukssyni framkvæmdastjóra Norðlenska var boðið á fundinn til að yfir málefni kjötmarkaðarins í heild sinni og einnig stöðu fyrirtækisins.
Í máli hans kom fram að afkoman er erfið og mikið verk að rétt hana af. Mikill halli er á rekstri sláturhússins á Höfn, og að ráða verði bót á því, hvort sem það verði með þeim hætti að hætt verið að slátra þar eða með umtalsverðri hagræðingu. Hans mat er að fyrirtækið eigi mikla möguleika ef rétt er á málum haldið. Samkeppnin á kjötmarkaði er hörð og erfitt að glíma við innflutninginn í nauti og svíni. Stefna Norðlenska hefur ávalt verið að flytja ekki inn kjöt, þó komið hafi fyrir að vikið hafi verið frá þeirri reglu..
Góða umræður urðu milli Ágústar Torfa og bænda
Um tuttugu bændur sátu fundinn.